Acanthoideae

Acanthoideae estas la plej diversa subfamilio de la familio Acanthaceae, kun tutmonda arealo. La plej multaj estas herboj kaj havas okulfrapajn brakteojn. La kapsulfruktoj havas tigetojn. La subfamilio enhavas ses tribojn, 217-237 genrojn, kaj ĉ. 4450 speciojn.

Priskribo
Floroj
upright=0.7|thumb|Floro dePseuderanthemum laxiflorum
La petaloj imbrikiĝas en speciala maniero en la burĝono,Judd, Walter S., k. al. 2008. Plant Systematics: A Phylogenetic Approach. Sunderland, Massachusetts USA: Sinauer Associates. 488. ofte kun la deaksa lobo ekster la aliaj.Stevens, P. F. Angiosperm Phylogeny Website.  La anteroj estas sagformaj aŭ kun malsimetriaj tekoj. La stigmo estas seka.

Fruktoj
upright=0.7|thumb|Dehiskinta frukto de Barleria macrostegia montranta la ĵetilojn. Inter la valvoj vidiĝas semo.
La plej distinga karaktero de Acanthoideae estas iliaj fruktoj adaptitaj por eksplode disĵeti la semojn.Manzitto-Tripp, Erin A. 2022. "Revised classification of Acanthaceae and worldwide dichotomous keys". Taxon 71(1): 103-153.  La frukto estas kapsulo dividita interne per septo. La semoj estas muntitaj al la septo sur specialaj hokformaj ĵetiloj. Ambaŭflanke de sia meza ebeno, la septo konsistas el tri tavoloj: ekstera, konsistanta el materialo kiu malvastiĝas kiam ĝi sekiĝas; interna, kies dimensioj ne varias signife laŭ sekeco; kaj meza tavolo, kiu estas multe pli fleksebla ol la aliaj du.

Dum la kapsulo sekiĝas, la malvastiĝo de la ekstera tavolo estigas forton tiranta la flankojn de la kapsulo eksteren. Tiu streĉo akumuliĝas ĝis la septo subite rompiĝas laŭ la meza ebeno, kaj la du flankoj de la frukto dissaltas, ĵetante la semojn metrojn for de la planto. La ĉeesto de la neaktiva meza tavolo plibonigas la geometrion de la frukto por maksimuma akcelo, kaj la ĵetiloj celas la semojn en la ĝusta direkto por maksimuma ĵetlongo. La diskrevo de la frukto povas okazi aŭ memstare pro la akumuliĝo de streĉo, aŭ pro kontakto de la pinto de la frukto kun akvo, kiu malplifortigas la kuntenan histon.Witztum, A., kaj Schulgasser, K. 1995. "The Mechanics of Seed Expulsion in Acanthaceae". Journal of Theoretical Biology 176: 531-542. 

Referencoj

Kategorio:Akantacoj
Kategorio:Asteridaj subfamilioj